****

**MINISTRIA E SHËNDETËSISË DHE MBROJTJES SOCIALE**

## OPERATORI I SHËRBIMEVE TË KUJDESIT SHËNDETËSOR

### DREJTORIA QENDRORE

**NJOFTIM PËR PUNËSIM**

**DREJTORIA RAJONALE OSHKSH SHKODËR**

#### NJESIA VENDORE E KUJDESIT SHËNDETËSOR HAS

Drejtoria Qendrore e Operatorit të Shërbimeve të Kujdesit Shëndetësor,në mbështetje dhe zbatim të Ligjit nr. 7961, datë 12.07.1995 “Kodi i Punës së Republikës së Shqipërisë”, i ndryshuar, të VKM nr. 419, datë 04.07.2018 “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”, “Rregullores së Brendshme për Mënyrën e Funksionimit dhe Organizimit të Operatorit të Shërbimeve të Kujdesit Shëndetësor” miratuar me Urdhër nr. 18, datë 17.01.2019të Ministrit të Shëndetësisë dhe Mbrojtjes Sociale si dhe në zbatim të Udhëzim nr. 673, datë 02.10.2019 “Për proçedurat e punësimit të punonjësve të administratës në OSHKSH, Spitalet Rajonale/Bashkiake dhe NJVKSH” të Ministrit të Shëndetësisë dhe Mbrojtjes Sociale, njofton shpalljen e 1 (një) vendi të lirë në pozicionin si vijon:

**DREJTORIA RAJONALE OSHKSH SHKODËR**

#### NJESIA VENDORE E KUJDESIT SHËNDETËSOR HAS

**SEKTORI I SHËRBIMIT TË EPIDEMIOLOGJISË DHE SHËNDETIT MJEDISOR**

**Pozicioni: Teknik Shkencash Shëndetësore, Ndihmës Higjenist (1) punonjës**

*Arsimi:*

Arsim i Lartë, të ketë mbaruar studimet në Fakultetin e Shkencave Mjekësore Teknike. Të jetë i pajisur me lejen e ushtrimit të profesionit. Diplomat të cilat janë marr jashtë vëndit duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.

*Përvoja:*

Të ketë eksperiencë pune.

*Njohuri dhe aftësi:*

Të jetë i komunikueshëm dhe i aftë të punojë në grup. Të jetë i aftë të përmbushë me korrektësi dhe në kohë detyrat e ngarkuara. Të jete njohës i programit Microsoft Office. Të jetë bashkepunues me të gjithë nivele/ sektorët e drejtorisë.

**Personat e interesuar duhet të dorëzojnë CV dhe dokumentacionin përkatës si vijon:**

Kërkesë personale për pozicionin ku do të aplikoje

Curriculum vitae

Kartën e identitetit/pasaporte (kopje)

Diploma e shkollës së lartë (kopje e noterizuar)

Listë notash (kopje e noterizuar)

Leja e ushtrimit të profesionit (kopje e noterizuar)

Dëshmi të njohjes së gjuhëve të huaja

Libreze pune (kopje e plotë e saj) (nëse ka )

Referencë nga punëdhënësi i mëparshëm (nëse ka)

Vërtetim dëshmie penaliteti

Raporti i aftësisë për punë

**Aplikimet pranohen nga data 04.03.2020 deri më datë 11.03.2020, përfshirë të dyja këto data.**

Depozitimi i aplikimeve do të bëhet pranë zyrës së Burimeve Njerëzore të Njesisë Vendore të Kujdesit Shëndetësor Has sipas një formati i cili parashkruan të gjithë dokumentacionin në dosje të aplikantit dhe firmoset nga specialist që merr në dorëzim kërkesën dhe aplikanti.

**Procesi i rekrutimit përmban tre faza vlerësimi nga Komisioni i Vlerësimit:**

1.Vlerësimi i dosjes

2.Vlerësimi me shkrim

3.Vlerësimi i intervistës me gojë

Pas përfundimit të afatit të aplikimit, Komisioni i Vlerësimit shqytron paraprakisht dosjet e kandidatëve duke kaluar për fazat e mëtejshme kanditatët të cilat përmbushin kriteret e përcaktuara.

Lista emërore e kandidatëve, do të shpallet pranë institucionit përkatës fazë pas faze, si dhe kandidatët do të njoftohen në formën e dakortësuar me email personal dhe/ose me sms në numrin e telefonit të vendosur në CV.

Në përfundim të tre fazave, shumatorja e pikëve (100 pikë) përcakton listën e fituesve sipas pozicionit të shpallur.

Çdo kandidat ka të drejtën për ankimim të procedurës jo më vonë se 48 orë nga shpallja e listës me kandidatët e përzgjedhur. Ankimimi depozitohet me shkrim pranë Institucionit Shëndetësor ku është kryer aplikimi për vendin e lirë të punës.

Sektori i Administrimit të Burimeve Njerëzore është struktura përgjegjëse për ndjekjen dhe zbatimin e procedurave të rekrutimit dhe hartimin dhe arkivimin e dokumentacionit përkatës.

**DREJTORIA E FINANCËS DHE SHËRBIMEVE MBËSHTETËSE**

# SEKTORI I ADMINISTRIMIT TË BURIMEVE NJERËZORE